नमिता
नमिता एक भारतीय फिल्म अभिनेत्री हैं, जो मुख्य रूप से दक्षिण भारतीय फिल्म उद्योग में सक्रिय हैं। गुजरात में 10 मई 1981 को जन्मीं नमिता साउथ सिनेमा का जाना-पहचाना नाम हैं। नमिता का जन्म भले ही गुजरात के सूरत शहर में हुआ हो लेकिन पहचान उन्हें साउथ में जाकर मिली है। नमिता का पूरा नाम मुकेश वांकावाला उर्फ भैरवी है। नमिता ने साल 2001 में मिस सूरत का खिताब अपने नाम किया था। इसके अलावा वह साल 2001 मिस इंडिया की रनरअप भी रही थीं। नमिता की साउथ में जबरदस्त फैन फॉलोविंग है। नमिता मूल रूप से गुजरात की रहने वाली हैं लेकिन बाद में तमिलनाडु में जाकर बस गईं। नमिता ने साल 2002 में तेलुगू फिल्म 'सोन्थम' से डेब्यू किया था। नमिता को  उनके बोल्ड किरदारों के लिए जाना जाता है। इतना ही नहीं उन्होंने अपने पिता की उम्र के हीरो  के साथ भी ऐसे बोल्ड सीन किए हैं। नमिता ने फिल्म ‘इंग्लिशकरन’ में सत्यराज यानी बाहुबली के कट्टपा संग बहुत ही बोल्ड सीन दिए थे और फिल्म भी बोल्ड सीन के चलते कई दिनों तक सुर्खियों में रही थी। नमिता ने तमिल एक्टर-प्रोड्यूसर वीरा उर्फ वीरेन्द्र चौधरी से 2017 में शादी की। वीरा से उनकी पहली मुलाकात सितंबर, 2016 में तब हुई थी जब उनके बेस्ट फ्रेंड शशिधर बाबू ने दोनों को इंट्रोड्यूस करवाया था।